Presuda Suda (osmo vijeće) od 27. veljače 2025. (zahtjev za prethodnu odluku koji je uputio Verwaltungsgerichtshof - Austrija) – Amt der Tiroler Landesregierung/Datenschutzbehörde
(predmet C-638/231, Amt der Tiroler Landesregierung)
„Zahtjev za prethodnu odluku – Zaštita fizičkih osoba u vezi s obradom osobnih podataka – Uredba (EU) 2016/679 – Članak 4. točka 7. – Pojam ‚voditelj obrade’ – Izravno imenovanje voditelja obrade u nacionalnom pravu – Pomoćno administrativno tijelo u službi regionalne vlade – Nepostojanje pravne osobnosti – Nepostojanje vlastite pravne sposobnosti – Određivanje svrha i sredstava obrade”
Jezik postupka: njemački
Sud koji je uputio zahtjev
Verwaltungsgerichtshof
Stranke glavnog postupka
Tužitelj: Amt der Tiroler Landesregierung
Tuženik: Datenschutzbehörde
uz sudjelovanje: Bundesministerin für Justiz
Izreka
Članak 4. točku 7. Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka),
treba tumačiti na način da mu se:
ne protivi nacionalni propis kojim se voditeljem obrade imenuje pomoćno administrativno tijelo koje nema pravnu osobnost kao ni vlastitu pravnu sposobnost, a da pritom u njemu nisu konkretno navedeni posebni postupci obrade osobnih podataka za koje je to tijelo odgovorno, ni svrha tih postupaka ako, s sjedne strane, takav subjekt može u skladu s tim nacionalnim zakonodavstvom ispuniti obveze koje voditelj obrade ima prema ispitanicima u području zaštite osobnih podataka i, s druge strane, ako je navedenim nacionalnim propisom izričito ili barem prešutno određen opseg obrade osobnih podataka za koju je taj subjekt odgovoran.
____________
1 SL C/2024./712, C